জোরাম ন্যাশনালিস্ট পার্টি
জোরাম ন্যাশনালিস্ট পার্টি হল ভারতের মিজোরাম রাজ্যের একটি স্বীকৃত রাজ্য রাজনৈতিক দল। দলটি অতীতে মিজো ন্যাশনাল ফ্রন্ট (ন্যাশনালিস্ট) (এমএনএফ(এন)) নামে পরিচিত ছিল। প্রাক্তন সাংসদ লালডুহোমা এই দলের নেতা। ১৯৯৭ সালে মিজো ন্যাশনাল ফ্রন্ট ভেঙে এমএনএফ(এন) গঠিত হয়। দলটি ২০০৩ ও ২০০৮ সালের বিধানসভা নির্বাচনে মিজোরাম বিধানসভায় দু’টি আসন জয় করেছিল। বর্তমানে জোরাম ন্যাশনালিস্ট পার্টি জোরাম পিপল’স মুভমেন্টের অঙ্গীভূত হয়েছে।